open-index/open-wikipedia-markdown huggingface dataset:
Never Worn White

"**Never Worn White**" (בעברית: "**מעולם לא לבשתי לבן**") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-5 במרץ 2020, על ידי חברת התקליטים קפיטול רקורדס כסינגל מתוך האלבום Smile.

## רקע וכתיבה
השיר בדומה לשאר שיריה, נכתב על ידי פרי עצמה, ביחד עם ג'ואן קרלסון, ג'ון ריאן, ג’ייקוב כשר. השיר הוא שיר בסגנון הפופ. ב-4 במרץ 2020, צייצה פרי בחשבון הטוויטר שלה, כי ב-5 במרץ יממה לאחר ההכרזה תוציא את השיר. בסמוך לכך, פורסמה עטיפת הסינגל.

בסמוך לצאתו, עלה השיר לרשתות הזרמות המדיה ספוטיפיי, דיזר, ואפל מיוזיק.
 השיר צבר למעלה מ-11 מיליון השמעות בספוטיפיי.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של קייטי פרי ב-5 במרץ 2020, בסמוך לצאתו של השיר כסינגל. בתחילת הקליפ, ניתן לראות את פרי, כשהיא עומדת בחדר ורוד ומבצעת את השיר, בסוף הקליפ ניתן לראות את פרי מלטפת את הבטן שלה בו היא חושפת היריון מבן זוגה.

נכון ליוני 2021, צבר הקליפ מעל ל-35 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי יעקב כשר
קטגוריה:שירים שנכתבו על ידי קייטי פרי
קטגוריה:שירים על נישואים
קטגוריה:בלדות משנות ה-2020
קטגוריה:סינגלים בהוצאת קפיטול רקורדס
Grow (שיר של ז'אנגו מקרוי)

**Grow** (בעברית: **לגדול**) הוא שיר באנגלית, שנכתב, הולחן ובוצע על ידי ז'אנגו מקרוי. בערב (אירופה) 4 במרץ 2020 נחשף כשיר שייצג את הולנד באירוויזיון 2020 ברוטרדם שבהולנד. ב-18 במרץ 2020, בעקבות התפרצות נגיף הקורונה בעולם, הוחלט לבטל את אירוויזיון 2020.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי הולנד באירוויזיון
קטגוריה:שירים באנגלית
אוי לי מיצרי אוי לי מיוצרי

**אוי לי מיצרי אוי לי מיוצרי** הוא פתגם תלמודי, שמשמעותו היא דו-ערכיות במצבו של האדם, בו יצר הרע מושך את האדם לסדר חיים מסוים, כשכנגד זאת עומד הציווי של היוצר, ומצב זה מחייב אותו במלחמת היצר.

בעברית מודרנית משפט זה הוצא מהקשרו, ומשמעותו הימצאות בתרחיש בו שום חלופה אינה מושלמת. ביטוי דומה לשגור בעברית המודרנית הוא הביטוי של רבן יוחנן בן זכאי במשנה: **אוי לי אם אומר אוי לי אם לא אומר**.

## מקור הפתגם
על פי הפסוק בבראשית בו נכתבה המילה "וַיִּיצֶר" לגבי בריאת אדם הראשון דרש רבי שמעון בן פזי ששתי אותיות י באו להדגיש נקודה זו: 

רש"י מפרש אמרה זו: 

## פירושים והרחבות
המהרש"א מפרש שהדרשה נשענת על האות ו שקודמת ליו"ד - מלשון "וי", ומוסיף על כך שימוש בראשי תיבות: "וי" צ, "וי" ר, וי לי מצדיק (שהוא היוצר) וי לי מרשע (שהוא היצר). בדומה לכך מפרש תורת חיים - התיבה וייצר מתפרקת לשתי תיבות: "וי" "יצר", ואת המילה יצר מנקד תחילה בצירה (במשמעות יצר), ולאחר מכן בחולם (במשמעות יוצר).

הראי"ה קוק ניסח את המצוקה-המלחמה הזו כך: 
## קישורים חיצוניים

* ישעיהו ליבוביץ, אוי לי מיצרי אוי לי מיוצרי

## הערות שוליים

קטגוריה:ניבים וביטויים חז"ליים
קטגוריה:אתיקה
פורום מנהיגי האוניברסיטאות העולמי

**פורום מנהיגי האוניברסיטאות העולמי** (באנגלית: The **Global University Leaders Forum**, בראשי תיבות: **GULF**) הוא קבוצת נשיאים מ־29 אוניברסיטאות מובילות בעולם, שהוקמה בשנת 2006. לקבוצת הפורום יש שני תפקידים עיקריים: פעילות כקהילה לטיפול באג'נדות חינוכיות, מדעיות ומחקריות; וכגוף מייעץ אינטלקטואלי לפורום הכלכלי העולמי. החברות בפורום מבוססת על דירוג האוניברסיטאות, מנהיגות פרטנית, מגוון גאוגרפי ורלוונטיות האוניברסיטה לסדר היום של הפורום. יו"ר ה־GULF הנוכחי (נכון לשנת 2020) היא סוזן פורטייר , מנהלת וסמנכ"ל אוניברסיטת מקגיל.
דו"ח משנת 2018 של טיימס השכלה גבוהה  ואלסוויר מצא כי 27 חברי ה־GULF הפיקו 7% מתפוקת המחקר בעולם, יותר מכל מדינה פרטנית פרט לארצות הברית וסין, והם אחראים ל־15.4% מכלל המחקר שהובא בפטנטים, יותר מכל מדינה פרטנית פרט לארצות הברית.

## רשימת האוניברסיטאות החברות בפורום
האוניברסיטאות החברות בפורום נכון לשנת 2024:

## קישורים חיצוניים
* אתר רשמי של פורום מנהיגי האוניברסיטה העולמית
* אתר הפורום בלינקדאין
* אתר הפורום בפייסבוק
* אתר הפורום באינסטגרם
* אתר הפורום בפייסבוק
* אתר הפורום בטוויטר

## הערות שוליים

*
יחסי ג'יבוטי–סין

**יחסי ג'יבוטי–סין** הם היחסים הדו-צדדיים בין הרפובליקה העממית של סין וג'יבוטי. סין וג'יבוטי כוננו יחסים דיפלומטיים ב-8 בינואר 1979. סין מימנה מספר עבודות ציבוריות בפרויקטים בג'יבוטי, כולל אצטדיון, משרדים של משרד החוץ ואת ארמון העם.

## פיתוח כלכלי
מאז הכינוס הראשון של הפורום לשיתוף פעולה סין–אפריקה  בשנת 2000, בייג'ינג סיפקה 16.6 מיליון דולר במימון הפיתוח לג'יבוטי. פרויקטים מרכזיים של סיוע סיני בג'יבוטי כוללים:
* 8.2 מיליון דולר למימון הקמת בית חולים בערתה 
* מענק של 2.41 מיליון דולר לבניית מטה חדש לשר החוץ של ג'יבוטי
* 1.75 מיליון דולר בסיוע מזון במהלך בצורת בג'יבוטי בשנת 2005

## בסיס צבאי
בשנת 2016 החלה בניית בסיס חיל הים הסיני בג'יבוטי ששייך לחיל הים של צבא השחרור העממי. האתר היה אמור להיות המתקן הצבאי הראשון בחו"ל של סין, בעלות מוערכת של 600 מיליון דולר. על פי שר החוץ של ג'יבוטי מחמוד עלי יוסוף הבסיס שגודלו 90 דונם יאכלס ככל הנראה רק 300 חיילים סיניים ובעדו ממשלת סין תשלם לממשלת ג'יבוטי 20 מיליון דולר בשנה למשך עשר שנים עם אפשרות לתקופה נוספת של עשר שנים.

## פרויקט מי שתייה באתיופיה-ג'יבוטי
בשנת 2017 הודיעה סין על השקת פרויקט מי שתייה חוצה גבולות בין אתיופיה לג'יבוטי. הפרויקט יכלול התקנת צינור באורך 102 קילומטרים לשאיבת מי תהום מהעיירה האתיופית הדגאללה שיסופק לעיירות עלי סביח, דיח'יל, ערתה וג'יבוטי.

## זכויות אדם
ביולי 2019 חתמו שגרירי האו"ם מחמישים מדינות, כולל ג'יבוטי, על מכתב משותף למועצת האומות המאוחדות לזכויות אדם המגנה את הטיפול של סין באויגורים ובקבוצות מיעוט מוסלמיות אחרות באזור שינג'יאנג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לזלי רוי

**לזלי רוי** (; נולדה ב-24 בספטמבר 1987) היא זמרת, פזמונאית וגיטריסטית אירית. רוי חתמה על חוזה בחברת התקליטים שלה, ג'ייב רקורדס בשנת 2006 והוציאה את אלבומה הראשון, "Unbeautiful" בשנת 2008.

לצד ניסיונה כזמרת, עיסוקה העיקרי של רוי הוא כתיבת שירים. רוי כתבה יחד עם פזמונאים מוכרים ולזמרים כגון אדם למברט. רוי ייצגה את אירלנד באירוויזיון 2021, בו הגיעה למקום האחרון בחצי הגמר.

## ביוגרפיה
לזלי רוי נולדה ב-24 בספטמבר 1987 בדבלין, בירת אירלנד.

הקריירה של רוי התחילה בכך שמנכ"ל ג'ייב רקורדס הבחין ברוי באמצעות אתר אינטרנט והסכים לממן את האלבום הראשון שלה. האלבום שנקרא "Unbeautiful" יצא ב-30 בספטמבר 2008. Unbeaitful מכר 45,000 עותקים והורד באופן דיגיטלי 350,000 פעמים. האלבום הגיע למקום החמישי במצעד האלבומים של הבילבורד.

שירים רבים באלבום נכתבו על ידי זמרים מפורסמים כדוגמת קייטי פרי שהייתה חלק מהכותבים של השיר "Slow Goodbye" ומקס מרטין שכתב יחד עם צוות של אחרים מספר שירים באלבום. בשנת 2010 לאחר ההצלחה הרבה שלה כזמרת, הפכה לזלי רוי לפזמונאית, היא כתבה שירים למגוון זמרים שהמוכר שבהם הוא אדם למברט. בשנת 2016 חזרה לשיר והוציאה סינגלים שמחוץ לאלבום.

ב-5 במרץ 2020 חשפה רשות השידור האירית RTE כי רוי נבחרה לייצג את אירלנד באירוויזיון 2020 עם שירה "Story Of My Life". ב-18 במרץ 2020 בעקבות התפשטות מגפת הקורונה בעולם הוחלט לבטל את אירוויזיון 2020.

ב-17 בדצמבר 2020 רשות השידור האירית הודיעה כי רוי תייצג בשנית את אירלנד באירוויזיון 2021, עם השיר "Maps". ב-18 במאי 2021, רוי ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-16 והאחרון עם 20 נקודות.

## דיסקוגרפיה
### אלבומי סטודיו
* 2008 - "Unbeautiful"

### סינגלים
* 2008 - "I'm Gone, I'm Going"
* 2008 - "Unbeautiful"
* 2016 - "Hang On"
* 2016 - "Blood on Your Hands"
* 2016 - "Free the Flame"
* 2020 - "Story of My Life"
* 2021 - "Maps"

## קישורים חיצוניים

## הערות שוליים

קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי אירלנד באירוויזיון
קטגוריה:זמרות-יוצרות איריות
קטגוריה:איריות שנולדו ב-1987
דוד הגר (לונדון)

ממוזער|מכתב של האדמו"ר בנוגע לבחורים מתמודדים
**הרב דוד הגר** (נולד בכ"ח בכסלו ה'תש"כ, 29 בדצמבר 1959) הוא האדמו"ר מויז'ניץ לונדון, ענף של חסידות ויז'ניץ.

## ביוגרפיה
נולד בארצות הברית לאביו רבי מרדכי הגר, האדמו"ר מויז'ניץ מונסי, ולאמו הרבנית סימה מירל, בתו של האדמו"ר מסקווירא הרב יעקב יוסף טברסקי. הרב דוד הגר נקרא על שם סב-אמו, הרב דוד טברסקי מסקווירא. בצעירותו למד בישיבת טשעבין בירושלים.

לאחר נישואיו, ובשליחות אביו, התיישב בלונדון והנהיג שם את הקהילה המקומית במסירות. מכיוון ובעיר אין רבנים רבים, יהודים רבים אף כאלו שאינם נמנים עם חסידיו, נמצאים עמו בקשר וביתו פתוח לרווחה לכל יהודי העיר, ואף מנדב מכספו לעזרת לנזקקים. הרב הגר עוסק בקירוב רחוקים והחזרה בתשובה. כן מרבה לעסוק בחינוך הצעירים וחיזוק נערים החווים היחלשות רוחנית.

לאחר פטירת אביו, בכ"ט באדר ה'תשע"ח, הוא מונה לאדמו"ר מויז'ניץ-לונדון, במקביל לאחיו שמונו לאדמו"רים בקהילות השונות. לאדמו"ר בתי מדרש באנטוורפן ובבני ברק שתחת נשיאותו, מלבד בית המדרש בלונדון.

בשנת תשע"ח הקים ישיבה קטנה בלונדון, ובשנת תשפ"א הקים גם ישיבה גדולה בשם "בית ישראל". בשנת תשפ"ד נרכש מבנה גדול עבור הישיבה, ברובע אנפילד.

בפברואר 2022 הודיע לחסידיו כי חלה בסרטן ועליו לעבור סדרת טיפולים. לאחר כשנה הבריא מהמחלה.

## משפחתו
בשנת ה'תשמ"ח נישא לחנה מרים, בתו של הרב משה טויב מקאלוב.
לזוג 10 ילדים:
* מנחם שלמה - נישא למאטל לאה, בת הרב יוסף חיים מוסקוביץ', האדמו"ר משאץ-וויליאמסבורג.
* שיינא רחל - נישאה לנפתלי אריה משה, בן דודה הרב אהרן הגר, האדמו"ר מוויז'ניץ-מונטריאול.
* לוי יצחק - נישא למרגלית, בת דודו הרב אברהם דב טברסקי, רב חסידי רחמסטריווקה במונסי.
* יעקב יוסף - נישא לשבע רבקה, בת הרב ישראל אברהם אלטר טויב מקאליב-בורו פארק.
* חיים מאיר - נישא למלכה איידל, בת הרב חיים יצחק אייזיק כהנא, האדמו"ר מספינקא-לונדון.
* יענטא - נישאה לרב חיים מאיר, בן הרב ברוך שטרנבוך - רב חסידי ויז'ניץ בברכפלד וחתן ראש ישיבת ויז'ניץ הרב מנחם ארנסטר.
* ישראל - נישא למרגליא, בת דודו הרב מנחם מנדל הגר (קיימישא לייק)
* מרגליא - נישאה ליוחנן פיש, נכד דודה הרב ישראל אליעזר פיש, האדמו"ר מביקסאד וויליאמסבורג.
* טראנא - נישאה ליעקב יצחק ארנסטר, נכד ראש ישיבת ויז'ניץ הרב מנחם ארנסטר.
* חוה - נישאה לרב זאב, בן הרב יעקב יוסף טברסקי, האדמו"ר מרחמסטריווקא-ספרינג וואלי.

## קישורים חיצוניים

## הערות שוליים

קטגוריה:אדמו"רי ויז'ניץ
קטגוריה:אדמו"רים בריטים
קטגוריה:בוגרי ישיבת טשעבין
קטגוריה:לונדון: רבנים
קטגוריה:משפחת טברסקי
קטגוריה:רבנים בריטים
קטגוריה:בריטים שנולדו ב-1959
עמנואל ברודו

הרב **עמנואל יצחק ברוּדוֹ** (י"ד באדר ה'תרי"ז, מרץ 1857 - ה' בטבת ה'תרפ"ו, דצמבר 1925) היה מחכמי יהדות סלוניקי בתחילת המאה ה-20; דרשן, אב בית דין וממלא מקום רבה הראשי של העיר.

## תולדות חייו
נולד בפורים, י"ד באדר ה'תרי"ז (מרץ 1857) בסלוניקי למשפחה ממוצא רומניוטי. למד בישיבות המקומיות, והוסמך לרבנות. שימש דרשן, דיין, ואב בית דין בעיר, והיה חזן בבית הכנסת "קהל אראגון". דרשותיו משכו קהל מאזינים רב. בשנת ה'תרפ"ג, לאחר שהרב בן ציון מאיר חי עוזיאל שב לארץ ישראל לכהן כרבה של יפו, התמנה לממלא מקום הרב הראשי, עד לפטירתו בה' בטבת ה'תרפ"ו (דצמבר 1925). נקבר בבית העלמין היהודי העתיק בסלוניקי. מחליפו היה הרב חיים חביב. על מצבתו נכתב:

**ע**ת נלקח ארון הקדש כליל תפארת **מ**ורשי לבב נתקו כל העם מקצה קראו עצרת **נ**ר ה' נשמת אדם האיר עינינו כלהב בוערת  **ו**י לנו כי הועם זהב אוי ואבוי נפלה עטרת  **א**נה הלך אנה פנה חמדת ישראל גולת כותרת  **ל**ב טהור נשמה נקיה רוח זך נפש נהדרת  הרב הגדול דן ידין עמו צדק משפט ומישרים  דרשן מומחה מזכה את הרבים בנועם מוסרים  מורנו ורבנו עמנואל יצחק ברודו ז"ל נקרא אל השמים מעל לישב בסתר עליון  ביום ה' לחדש טבת ה'ת'ר'פ'ו' ת'נ'צ'ב'ה'  נולד הרב יד' אדר ה'ת'ר'י'ז'

## משפחתו
* בנו הבכור ר' יצחק עמנואל ברודו היה מזכיר בית הדין בסלוניקי, לימד בישיבה המקומית מראשי תנועת המזרחי ביוון וחוקר תולדות קהילת סלוניקי. נספה בשואת יהודי יוון.
* בנו רבי מרדכי ברודו היה חזן ולימד בישיבה המקומית. נספה בשואת יהודי יוון.

## הערות שוליים

קטגוריה:רבנים יוונים
קטגוריה:סלוניקי: יהודים
קטגוריה:סלוניקי: רבנים
קטגוריה:אבות בתי דין
קטגוריה:ילידי 1857
קטגוריה:נפטרים ב-1925
Story of My Life (שיר של לזלי רוי)

**Story of My Life** (בעברית: **סיפור חיי**) הוא שיר באנגלית שנכתב והולחן על ידי לזלי רוי, רוברט מרווין, קאט גארוויט, רוי שפירו, ובוצע על ידי לזלי רוי. ב-5 במרץ 2020 נחשף כי השיר נבחר לייצג את אירלנד באירוויזיון 2020 ברוטרדם, הולנד דרך בחירה של ועדה פנימית לאומית אירית. ב-18 במרץ 2020 בעקבות התפשטות נגיף הקורונה בעולם, הוחלט לבטל את אירוויזיון 2020.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי אירלנד באירוויזיון
כיכר בורוביצקאיה

**כיכר בורוביצקאיה** (ברוסית: **Боровицкая площадь**) היא אחת הכיכרות המרכזיות של מוסקבה הממוקמת מול מגדל בורוביצקאיה בקרמלין וקצהו הדרומי של גן אלכסנדר. כיכר בורוביצקאיה שנבנתה לאחרונה בלב מוסקבה חשובה כחלק מתוכנית ממשלת מוסקבה לשיפור עיר הבירה ברוסיה. פרויקט השיפור בכיכר בורוביצקיה נבחר בתוצאה של התחרות האדריכלית שנערכה בתמיכת ועדת העירייה במוסקבה לאדריכלות ותכנון עירוני.

ב-4 בנובמבר 2016 התקיימה בכיכר חניכת האנדרטה לוולדימיר הגדול.

## גלריה

קובץ:Borovitsky Hill without Vladimir yet.jpg|גבעת בורוביצקאיה, אחת משבע הגבעות של מוסקבה. מבט לכיוון גשר האבן הגדול.
קובץ:Moscow Kremlin 20190501.jpg|מגדל בורוביצקאיה של הקרמלין, ופסל ולדימיר הגדול 
קובץ:Casa Pashkov, Moscú, Rusia, 2016-10-03, DD 36-37 HDR.jpg|בית פשקוב


[ממוזער|מרכז|700px|מימין לשמאל: [הקרמלין, פסל ולדימיר הגדול, רחוב מחובאיה]]
[ממוזער|מרכז|700px|מימין לשמאל: [בית פשקוב, גלריית אלכסנדר שילוב, קתדרלת ישו המושיע, גשר האבן הגדול, הקרמלין]]

## קישורים חיצוניים

## הערות שוליים

בורוביצקאיה
ג'ק מקיני

**ג'ון פול "ג'ק" מקיני** (באנגלית: **John Paul "Jack" McKinney**; 13 ביולי 1935 – 25 בספטמבר 2018) היה מאמן כדורסל אמריקאי, אשר אימן בליגת המכללות האמריקאית ובליגת ה-NBA בין השנים 1960–1984. ב-6 עונותיו כמאמן ראשי ב-NBA רשמו קבוצותיו מאזן כולל של 136 ניצחונות ו-215 הפסדים (38.7%).

## ראשית חייו
מקיני נולד וגדל בעיר צ'סטר שבפנסילבניה, וכתלמיד "תיכון סנט ג'יימס" המקומי שיחק כדורסל תחת המאמן ג'ק רמזי, חבר היכל התהילה של הכדורסל לעתיד.

בין השנים 1953–1957 למד באוניברסיטת סנט ג'וזף אשר בפילדלפיה, וב-3 עונותיו בקבוצת הכדורסל שלה קלע 4.0 נקודות בממוצע למשחק, מעמדת הרכז. בעונת 1955/1956 חזר לשתף פעולה עם רמזי, אשר מונה אז למאמן הקבוצה.

## קריירת אימון
### בליגת המכללות
בין השנים 1960–1965 שימש כעוזר מאמן באוניברסיטת סנט ג'וזף, תחת ג'ק רמזי. בעונת 1960/1961 העפילה הקבוצה לראשונה בתולדותיה לשלב פיינל פור טורניר אליפות המכללות, בטרם הפסידה בחצי הגמר מול אוניברסיטת המדינה של אוהיו, אותה הובילו ג'ון האבליצ'ק וג'רי לוקאס.

בשנת 1965 מונה למאמן הראשי של קבוצת אוניברסיטת תומאס ג'פרסון בפילדלפיה, ולאחר עונה אחת חזר לסנט ג'וזף כמחליפו של רמזי בעמדת המאמן הראשי. ב-4 מתוך 8 עונותיו בתפקיד העפילה קבוצתו לטורניר אליפות המכללות, אולם באף אחת מהן לא עברה את הסיבוב הראשון. מאזנה הכולל של סנט ג'וזף לאורך התקופה עומד על 142 ניצחונות ו-77 הפסדים (64.8%).

### בליגת ה-NBA
בין השנים 1974–1976 שימש כעוזר מאמן במילווקי באקס, תחת לארי קוסטלו. בשתי העונות רשמה מילווקי מאזן שלילי 38–44. בשלוש העונות הבאות היה עוזרו של ג'ק רמזי בפורטלנד טרייל בלייזרס, עמה זכה באליפות ה-NBA בעונת .

לקראת עונת  מונה למאמן הראשי של לוס אנג'לס לייקרס, במקומו של ג'רי וסט. ב-8 בנובמבר 1979, כאשר עמד מאזן הקבוצה על 9 ניצחונות ו-4 הפסדים, נפצע מקיני בראשו בתאונת אופניים, ונאלץ להיעדר ממשחקי הלייקרס במהלך תקופת החלמתו הארוכה. בסופו של דבר מונה עוזרו, פול וסטהד, כמאמן הראשי של הקבוצה, והוביל אותה לזכייה באליפות ה-NBA באותה עונה. ב-8 העונות הבאות זכו הלייקרס ב-4 אליפויות נוספות, תחת שני המאמנים אשר היו עוזריו של מקיני בתקופתו הקצרה כמאמן הלייקרס – וסטהד ופט ריילי. בשנת 2006 אמר ריילי כי אילולא פציעתו, "מקיני בעצמו היה יכול להוביל את הלייקרס לחמש או שש אליפויות".

ביוני 1980 מונה מקיני למאמן אינדיאנה פייסרס במקומו של בובי לאונרד, אשר אימן את הקבוצה ב-12 העונות הקודמות. בעונת  רשמו הפייסרס שיפור של שבעה ניצחונות לעומת העונה הקודמת (44–38), על אף עזיבתם של השחקנים אלכס אינגליש ומיקי ג'ונסון, ובסיום העונה זכה מקיני בפרס מאמן השנה. בשלוש העונות הבאות נחלשה הקבוצה, והיא סיימה את עונות  ו- במקום האחרון באזור המזרחי. בקיץ 1984 פוטר מקיני מתפקידו.

בתחילת עונת  מונה למאמן קנזס סיטי קינגס, אך כבר לאחר 9 משחקים – מתוכם הפסיד בשמונה – התפטר מקיני מתפקידו והוחלף על ידי פיל ג'ונסון.

ב-25 בספטמבר 2018 נפטר מקיני בעיר בוניטה ספרינגס, פלורידה, בגיל 83.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורסלני אוניברסיטת סנט ג'וזף
קטגוריה:מאמני כדורסל אמריקאים
קטגוריה:מאמני לוס אנג'לס לייקרס
קטגוריה:מאמני אינדיאנה פייסרס
קטגוריה:מאמני קנזס סיטי קינגס
קטגוריה:אמריקאים שנולדו ב-1935
קטגוריה:אמריקאים שנפטרו ב-2018
האמר H2

**האמר H2** (באנגלית: **Hummer H2**) הוא SUV רחב, ממותג האמר בעל הנעה כפולה 4x4, שיוצר על ידי יצרנית הרכב הכבד **AM General**  בבעלות יצרן כלי הרכב האמריקאי ג'נרל מוטורס אשר יוצר בין השנים 2002–2009 (משנת הדגם 2003) בארצות הברית.

ברוסיה יוצרו דגמי "האמר H2" באמצעות יצרנית הרכב הרוסית **Avtotor**  (ברוסית: **Автотор**).

היצרנית **AM General** נרכשה בשנת 1999 על ידי קבוצת ג'נרל מוטורס.

## תצורות

* 5 דלתות - SUV.
* 4 דלתות - טנדר קבינה כפולה (קרוי "Hummer H2 SUT").
* 4 דלתות + דלת אחורית - לימוזינה.
* כבאית.

## "האמר H2"
* יוצרו 153,026 יחידות.
* 5 נוסעים.
* מנוע קדמי : 6 ליטר, 6.2 ליטר.
* מנוע בנזין.
* סוג הנעה: הנעה כפולה 4x4.
* קיבולת מכל דלק - 121 ליטר.
* צמיגים: LT315/70R17 BF Goodrich.
* נפח תא מטען אחורי - 1,130 ליטר.
* בשנת 2003 עלה דגם "האמר H2" לשלב הגמר בתחרות מכונית השנה בצפון אמריקה בדירוג "משאית השנה" בקטגוריית משאיות 

### תאוצות
* תאוצה בין 0–97 קמ"ש היא 10.9 שניות (דגם מנוע 6.0 ליטר המפיק 320 כ"ס).
* תאוצה בין 0–97 קמ"ש היא 10.7 שניות (דגם מנוע 6.0 ליטר המפיק 330 כ"ס).
* תאוצה בין 0–97 קמ"ש היא 9.1 שניות (דגם מנוע 6.2 ליטר).

## גלריה

קובץ:2003-2007 Hummer H2 02.jpg | "האמר H2"
קובץ:Hummer H2 – 825. Hamburger Hafengeburtstag 2014 01.jpg | "האמר H2"
קובץ:Hummer H2 - Flickr - Alexandre Prévot (17).jpg | "האמר H2"
קובץ:Hummer H2 - Flickr - Alexandre Prévot (16).jpg | "האמר H2"
קובץ:2005-2007 Hummer H2 SUT.jpg | "האמר H2" - טנדר קבינה כפולה
קובץ:Hummer H2 - Flickr - Alexandre Prévot.jpg| "האמר H2" - טנדר קבינה כפולה
קובץ:Hummer H2 SUT 2009 (12825274925).jpg| "האמר H2" - טנדר קבינה כפולה
קובץ:Hummer H2 Dash.jpg| "האמר H2" - מבט לתא הנהג
קובץ:Carnaval de Barranquilla (12913737955).jpg | "האמר H2" - ניידת משטרה
קובץ:IAA2007 2007-09-17 12-14-48 - Flickr - Axel Schwenke.jpg| "האמר H2" - כבאית
קובץ:Ratchet H2 Hummer (424164423).jpg | "האמר H2" - כבאית
קובץ:BotCon 2011 - Ratchet Search and Rescue H2 Hummer (5802628918).jpg | "האמר H2" - כבאית
קובץ:01258jfIntramuros Manila Landmarks Wedding Cars Buildingsfvf 20.jpg | "האמר H2" - לימוזינה
קובץ:Silver limouisine 02.JPG | "האמר H2" - לימוזינה
קובץ:Rod and Custom 2007 - Hummer Limousine (rear).jpg | "האמר H2" - לימוזינה, שנת 2007


## ראו גם
* האמר
* האמר H1 
* האמר H3

## קישורים חיצוניים

* 
* 
* 
* 
* 
* האמר - אתר היצרן

## הערות שוליים

קטגוריה:רכבי שטח ופנאי גדולים
קטגוריה:SUV
קטגוריה:טנדרים
קטגוריה:כבאיות
קטגוריה:לימוזינה
קטגוריה:דגמי מכוניות שהושקו ב-2002
קטגוריה:מותגי רכב
קטגוריה:כלי רכב אמריקאיים
קטגוריה:כלי רכב המורכבים ברוסיה
יעקב יוסף הגר

רבי **יעקב יוסף הגר** (נולד בב' בכסלו ה'תשכ"ט, 23 בנובמבר 1968) הוא האדמו"ר מויז'ניץ מונסי בבורו פארק, ברוקלין.
[ממוזער|בניין בית המדרש של חסידות ויז'ניץ מונסי ב[בורו פארק]]

## ביוגרפיה
נולד בארצות הברית בשנת ה'תשכ"ט לרבי פנחס שלום הגר, שכיהן כאב"ד ויז'ניץ בבורו פארק ויועד לאדמו"רות והנהגת חסידות ויז'ניץ מונסי, ולזיסל רייזל, בת רבי שמואל צבי הורוביץ מספינקא בארצות הברית.

רבי יעקב יוסף הוא נכדו הגדול של סבו רבי מרדכי הגר האדמו"ר מויז'ניץ במונסי אשר בביתו גדל. בהיותו הנכד הבכור, הבן הבכור של בכורו, נשא סבו עיניו וסמך עליו בעניינים שונים.

נישא לשפרה בת דודו רבי אברהם דב טברסקי, אב"ד רחמסטריווקה במונסי, חתן סבו רבי מרדכי הגר.

## כמנהיג
בשנת ה'תשע"ה, נפטר אביו, שכיהן כרב הקהילה בבורו פארק במשך 33 שנים, בחיי אביו האדמו"ר רבי מרדכי הגר. בנו רבי יעקב יוסף מונה לממלא מקומו. ברוב השנים התגורר במונסי וגם אחר פטירת אביו, וברוב השבתות נהג להגיע לעיר בורו פארק.

אחר פטירת סבו האדמו"ר, בשנת תשע"ח, הוכתר לכהן כאדמו"ר בקהילה בבורו פארק.

מוסדותיו כוללים תלמוד תורה, ישיבה קטנה, ישיבה גדולה (בסטטן איילנד), ובית ספר לבנות.

## משפחתו
לרב הגר 12 ילדים, בהם:
*פייגא ברכה, נשואה לאלימלך, בן רבי יעקב שמשון טירנואר מחוסט בויליאמסבורג.
*נפתלי הגר, נשוי לטראנא, בת דודו רבי ישראל אליעזר פיש מביקסאד.
*ישראל הגר, נשוי לבת רבי חיים ישראל אהרן מאיר שנעעבלג האדמו"ר מזידיטשויב בבני ברק.
*חיים מאיר הגר, נשוי לטראנא, בת דודו רבי מנחם מנדל הגר האדמו"ר מויז'ניץ מונסי בקיימישא לייק.
*יוחנן הגר, נשוי לליפשא, בת בן-דודו רבי יוסף מאיר הורוביץ האדמו"ר מספינקה בויליאמסבורג.
*שמואל צבי הגר, נשוי לציפורה, בת דודו רבי יצחק יוחנן הגר האדמו"ר מויז'ניץ מונסי בויליאמסבורג.

## קישורים חיצוניים
* 

## הערות שוליים

קטגוריה:אדמו"רים
קטגוריה:אדמו"רים אמריקאים
קטגוריה:אדמו"רי ויז'ניץ
קטגוריה:משפחת טברסקי
קטגוריה:ניו יורק: רבנים
קטגוריה:אמריקאים שנולדו ב-1968
תסמונת מבשלה עצמית

**תסמונת מבשלת עצמית** (באנגלית: **Auto-brewery syndrome** נקראת גם **תסמונת תסיסת המעיים או מחלת שכרות**) היא מחלה שבה פחמימות במערכת העיכול עוברות תסיסה על ידי חיידקים או פטריות. מדובר במצב רפואי נדיר שבו כמויות אתנול מיוצרות באופן אנדוגני בתוך מערכת העיכול. האורגניזמים האחראים ל-ABS כוללים שמרים וחיידקים שונים כמו Saccharomyces cerevisiae, Candida albicans, ועוד. הם משתמשים בתסיסה לקטית או מעורבת ליצירת אתנול, הנספג במעי הדק וגורם לעלייה בריכוזי האלכוהול בדם, המייצרת תחושת שכרות ללא צריכת אלכוהול.

## גורמים
עודף של שמר האפייה במעיים הוא הגורם העיקרי המוביל לתהליך תסיסה המייצר אתנול.

בפברואר 2020 דווח לראשונה על מקרה של התסמונת בשלפוחית השתן. המקרה התגלה אצל חולת סוכרת מארצות הברית שלא טופלה כראוי, ובבדיקות השתן שלה נמצאו רמות גבוהות של אתנול, זאת בעקבות כמות הסוכר הגבוהה שתססה וכך נוצר אתנול בשלפוחית, מכיוון שההתססה נעשתה בשלפוחית השתן החולה לא הציגה תסמיני שכרות, אך בדיקות השתן יצאו חיוביות לאלכוהול.

## תסמינים
התסמינים כוללים גיהוק, עייפות כרונית, סחרחרות, דיסאוריינטציה  (חוסר התמצאות במרחב), הנגאובר ותסמונת המעי הרגיז. צריכה של פחמימות עלולה לגרום לאנשים אלו להתנהגות אלימה ולחוסר ריכוז ולשאר תסמינים של אדם שיכור.

## אבחון
ניתן לאתר נוכחות אלכוהול על ידי בדיקת דם או בדיקת נשיפה. ייתכן שיהיה צורך לחזור על הבדיקה מספר פעמים ביום בהתאם לפעילות מערכת העיכול.

## טיפול
דיאטה דלת פחמימות, טיפול אנטי פטרייתי או אנטיביוטיקה (לעיתים דווקא מתן פרוביוטיקה, תוך הימנעות מאנטיביוטיקה, מביאים להעלמת התסמינים).

## קישורים חיצוניים
* Urinary Auto-brewery Syndrome במהדורה המקוונת של ה-Annals of Internal Medicine.
* 

## הערות שוליים

קטגוריה:רפואה פנימית
מבשלה עצמית
קטגוריה:מחלות נדירות
אילן לוי

**אילן לוי** (נולד ב-26 בינואר 1972) הוא קצין צה"ל במילואים בדרגת תת-אלוף. שימש כמפקד מערך האש בפיקוד הצפון, מפקד אגד ארטילרי 282, ומפקד מערך האש של אוגדה 91 ועוצבת אדירים.

## נעורים
לוי, בנם של רחל ומשה, נולד בחיפה, ולו ארבעה אחים, בהם אילנית לוי. הוא התחנך בתיכון עירוני ג' בעיר וסיים בהצטיינות מגמה ריאלית.

## שירות צבאי
התגייס לצה"ל בשנת 1990 לחיל התותחנים. עבר מסלול הכשרה כלוחם, קורס מפקדים וקורס קצינים. בסיום קורס הקצינים שובץ בשנת 1992 כמפקד מחלקת מסלול הכשרה בגדוד 402. בשנת 1993 מונה לקצין מבצעים וסגן מפקד סוללה בגדוד 402 בזמן מבצע "דין וחשבון". בשנת 1994 יצא לקורס מ"פים שלאחריו שובץ כמפקד סוללה בגדוד 402. לאחר סיום תפקידו, מונה למדריך בקורס קציני חיל התותחנים.

בשנת 1996 סיים בהצטיינות קורס מ"פים מתקדם של צבא ארצות הברית בבית הספר לארטילריה בפורט סיל. בשובו ארצה מונה למדריך הסבה של גדודי חיל התותחנים במילואים לתוכנית דוהר. בשנת 1998 מונה לסגן מפקד גדוד 402 ולאחריו יצא ללימודי תואר ראשון בהנדסת תעשייה וניהול בטכניון. בשנת 2003 מונה לראש מדור תותחנות ושו"ב במפקדת קצין תותחנים ראשי. בשנת 2004 השתתף בפו"ם (פיקוד ומטה)– ברק ובקורס מפקדי גדודים.

בשנים 2005–2007 פיקד על גדוד 55, כולל במהלך מלחמת לבנון השנייה. במהלך המלחמה קיבל החלטה שנויה במחלוקת לא להכניס את חייליו ללבנון. בשנים 2007–2009 היה ראש ענף עמדה במרכז חיל התותחנים במל"י ובשנת 2009 מונה לראש ענף תכנון בחטיבת המבצעים במטכ"ל. בשנת 2010 קודם לדרגת אלוף-משנה ושירת כמפקד סיוע ארטילרי של אוגדה 91 ובנוסף מפקד עוצבת אדירים.

בשנים 2012–2014 שירת כמפקד אגד ארטילרי 282 (עוצבת גולן). במבצע "צוק איתן", פיקד על מרכז האש. לאחר סיום התפקיד למד במכללה לביטחון לאומי. בשנת 2015 מונה למפקד תותחנים פיקוד הצפון. הוא הודח מתפקידו באותה שנה בהחלטת הרמטכ"ל גדי איזנקוט לאחר שהשאיר מסמכים מסווגים ברכבו הצבאי שנגנב. לאחר מכן הדריך בקורס מב"ל. בשנת 2017 השתחרר משירות הקבע.

## חיים אישיים
לוי מתגורר בנתניה, נשוי לליאת ואב לשלושה. הוא בעל תואר ראשון בהנדסת תעשייה וניהול מהטכניון, תואר שני במדעי הרוח מהאוניברסיטה העברית בירושלים, ותואר שני במדע המדינה מאוניברסיטת חיפה.

לוי השתייך (2020–2023) לצוות המוביל של סטארט-אפ בשם "CityTransformer" - חברה ישראלית המפתחת את כלי הרכב העירוני הזעיר והמתקפל הראשון.

## קישורים חיצוניים
* 
* צבא היבשה בעידן הרשתי: "מהחמצה להדבקה", אילן לוי, בין הקטבים גיליון 5, נובמבר 2015, עמ' 27–51
* מועך הדאחיה: כך יופעל התותח החדש של צה"ל https://news.walla.co.il/item/3142853 אמיר בוחבוט 17/03/2018

## הערות שוליים

קטגוריה:מפקדי עוצבת אדירים
קטגוריה:מפקדי אגד ארטילרי 282
קטגוריה:מפקדי תותחנים פיקוד הצפון
קטגוריה:בוגרי תיכון עירוני ג' (חיפה)
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:אלופי-משנה בצה"ל
קטגוריה:מפקדי גדודים במלחמת לבנון השנייה
קטגוריה:ישראלים שנולדו ב-1972
פוסטצ'לאד

**פוסטצ'לאד** (בהונגרית: **Pusztacsalád**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפוסטצ'לאד מספר התושבים נמצא בירידה. כך, בשנת 1990 חיו בכפר 326 תושבים, ובשנת 2019 רק 285 תושבים.

## יהודי פוסטצ'לאד
בפוסטצ'לאד חיו יהודים בתקופות זמן שונות:

## קישורים חיצוניים

* 

## הערות שוליים

קטגוריה:הונגריה: כפרים
Sports.ru

200px|ממוזער|הסמליל הישן
**Sports.ru** הוא פורטל ספורט רוסי, שקיים מאז 1 בדצמבר 1998 ונחשב לוותיק מסוגו ברוסיה. העורך הראשי הוא אלכסנדר אקסנוב (מאז ספטמבר 2018), המשנה למנכ"ל הוא יורי דוד שגם מחזיק בבעלות על האתר (מאז ספטמבר 2018), יחד עם וסילי אוטקין. המנכ"ל הוא דמיטרי נבושה.

בין הפרויקטים והשירותים שהאתר מציע:
* משחקים חיים וסטטיסטיקות מקוונות של יותר מ-150 טורנירים בענפי ספורט שונים;
* גלריות תמונות נוחות ויפות, כולל לשחקנים וטורנירים פרטיים;
* דירוג משתמשים של שחקנים ושופטים;
* פרויקטים ומשחקים;
* פרויקטים מיוחדים שונים (למשל, "11 שחקני הכדורגל הטובים ביותר בהיסטוריה", "דרבי כדורגל ראשי", "הספורט הכי לא שגרתי" ועוד).
## פרסים
האתר Sports.ru זכה במספר פרסים, לרבות:
* 2000 - פרס האינטרנט הלאומי הראשון של אינטל במועמדות "ספורט"
* 2002 - מקום ראשון במועמדות "אתר הספורט של 2002", תחרות הרשת ++ ROTOR
* 2008 - פרס רונט במועמדות "בריאות ומנוחה"
* זוכה התחרות ROTOR 2010 במועמדות "אתר הספורט של השנה"

## קישורים חיצוניים

* 

## הערות שוליים

קטגוריה:אתרי אינטרנט ברוסית
קטגוריה:אתרי אינטרנט שהושקו ב-1998
קטגוריה:פורטלים רוסיים
קטגוריה:רוסיה: ספורט
קטגוריה:תקשורת ספורט
The Three Stooges

**The Three Stooges** (מאנגלית: **3 סטוג'ס**; בישראל נודעו גם בשם **שלושת המוקיונים**) הייתה שלישיית קומיקאים אמריקנית, שפעלה בשנים 1922 עד 1970, וזכתה לפרסום בעיקר בשל מגוון הסרטים הקצרים בהם הם כיכבו. הסרטים של השלישייה התאפיינו בהומור סלפסטיק ופארסה.

בתחילה כללו הסטוג'ס את שלושת הקומיקאים האמריקאים-יהודיים: מו הווארד, לארי פיין ושמפ הווארד. השלישייה הופיעה בתחילה יחד עם טד הילי בסרט העלילתי "מרק לאגוזים" (1930) בהפקת אולפני פוקס המאה ה-20. 

שמפ החליט להפסיק להופיע עם השלישייה בשנת 1932, על-מנת שיוכל להמשיך בקריירת סולו, ובעקבות-כך הוא הוחלף באחיו הצעיר קורלי הווארד. בין השנים 1933 עד 1934 כיכבה שלישייה זו במספר סרטים בהפקת אולפני מטרו גולדווין מאייר (MGM).

בשנת 1934 החלו מו, לארי וקורלי לככב בסרטים של חברת ההפקות האמריקנית, סרטי קולומביה. קורלי החליט להפסיק להופיע עם השלישייה לאחר שלקה בשבץ מוחי במאי 1946, ובעקבות כך שמפ האוורד תפס את מקומו, ובהמשך, הוחלף גם הוא - בעמיתם הקומיקאי ג'ו בסר . בסך הכל, בין השנים 1934 ל-1959 כיכבה השלישייה בכ-190 סרטים קצרים, שהופקו בידי אולפני קולומביה האמריקניים. בתקופה זו הייתה השלישייה בשיא הפופולריות שלהם.

בשנים הבאות הם הופיעו בספיישלים טלוויזיוניים. בין השנים 1959 ל-1970 הם השתתפו במספר סרטים עלילתיים נוספים, כשאחד הבולטים מביניהם הוא "4 לטקסס" (1963). כשג'ו בסר  הוחלף בג'ו דריטה  (שבתורו כונה גם "קורלי").

## קישורים חיצוניים

* 

* 

קטגוריה:קומיקאים אמריקאים
קטגוריה:סרטים קצרים
קטגוריה:שחקני ראינוע
קטגוריה:שחקני קולנוע וטלוויזיה אמריקאים
אלבי סאקס

**אלברט "אלבי" לואי סאקס** (נולד ב-30 בינואר 1935) היה שופט יהודי דרום אפריקאי, פעיל בתנועה נגד האפרטהייד ושופט לשעבר בבית הדין החוקתי של דרום אפריקה. לאחר שזרועו נקטעה בפיצוץ של מכונית תופת במוזמביק עקב התנגדותו לאפרטהייד, הוא נמלט לארצות הברית אך בהמשך חזר לדרום אפריקה וכעת הוא מתגורר בקייפטאון.

## ביוגרפיה
סאקס נולד למשפחה דרום אפריקאית ממוצא יהודי ליטאי. הוא למד בבית הספר התיכון "המכללות של דרום אפריקה"  (SACS) בקייפטאון. כסטודנט שנה ב' למשפטים באוניברסיטת קייפטאון, שם קיבל תואר ראשון במשפטים, הוא השתתף בקמפיין ההתרסה (Defiance Campaign), סדרת הפגנות נגד משטר האפליה בדרום אפריקה בשנת 1952. שלוש שנים לאחר מכן, בשנת 1955, הוא השתתף בקונגרס העם בקליפטאון, שם אומצה אמנת החירות. מאוחר יותר עבר סאקס לבריטניה, כאשר נמלט לראשונה לגלות מדרום אפריקה והלך ללמוד לדוקטורט באוניברסיטת סאסקס, אותן השלים בשנת 1972.

סאקס החל לעבוד כעורך דין בגיל 21, והגן על אנשים שהואשמו בעברות על חוקי הגזע וחוקי ביטחון תחת משטר האפרטהייד של דרום אפריקה. לאחר שנעצר והושם בבידוד במשך למעלה מחמישה חודשים, יצא זקס לגלות באנגליה, שם סיים תואר דוקטור מאוניברסיטת סאסקס, ומאוחר יותר מוזמביק. בשנת 1988, במפוטו, מוזמביק, הוא איבד זרוע ואת הראייה בעין אחת כאשר הונחה פצצה במכוניתו. לאחר מבאן, הוא התמסר להכנת חוקה דמוקרטית חדשה לדרום אפריקה. סאקס שב לדרום אפריקה ושימש כחבר בוועדה החוקתית וההנהלה הלאומית של הקונגרס הלאומי האפריקני, לפני שביקש מקלט בארצות הברית.

### קריירה שיפוטית
סאקס מונה לבית המשפט החוקתי של דרום אפריקה על ידי נלסון מנדלה בשנת 1994.

פסקי דין הידועים ביותר של סאקס נוגעים לחוק האפליה. הוא היה המחבר העיקרי של פסק הדין, אשר ביסס את הקשר בין הזכות לשוויון ולכבוד. הוא היה המחבר של פסק הדין שהצהיר כי החוק של דרום אפריקה המגדיר נישואין רק בין גבר לאישה כבלתי חוקתי.אך נמתחה ביקורת חריפה על סאקס, על כך שהפנה את הסדרת הנישואין מאותו המין לפרלמנט במקום מתן פסק דין ברור בנושא. בשנת 2002, כתב פסק דין שקבע כי ההפללה של עבודת מין (ולא שידול אליה) מפלה באופן בלתי הוגן על רקע מגדר ולכן היא בלתי חוקתית.

סאקס היה חבר בוועדת האמת והפיוס, ועדת חקירה ממלכתית שהוקמה על ידי ממשלת דרום אפריקה לאחר סיום משטר האפרטהייד. בין השאר פעל למען הסדר חנינה לכל המעורבים בפשעי האפרטהייד, לרבות גירושים המוניים, חיסולים, פיגועי טרור מבוימים, עינויים, מעשי רצח, אונס, ביזה ושחיתות. מטרת הסדר החנינה הייתה מניעת מלחמת אזרחים שכמה מראשי הצבא איימו לחולל.

זקס פרש לגמלאות באוקטובר 2009.

### חיים אישיים
בשנת 1966 התחתן עם סטפני קמפ, חברת תנועת ההתנגדות האפריקאית, בלונדון. נולדו להם שני ילדים: אלן (אמן) ומייקל (כלכלן). בשנת 1980 הם התגרשו וסטפני נשארה בלונדון עד 1990 ועבדה כפיזיותרפיסטית ילדים. הוא נישא בשנית ב-2006 לאדריכלית ונסה ספטמבר בבית המשפט לחוקה ולהם בן, אוליבר לוקוטנדו ספטמבר סאקס.

## ראו גם
* טענות למדיניות אפרטהייד על ידי ישראל

## קישורים חיצוניים

## הערות שוליים

קטגוריה:שופטים יהודים דרום אפריקאים
קטגוריה:מתנגדי האפרטהייד
קטגוריה:עורכי דין יהודים דרום אפריקאים
קטגוריה:בוגרי אוניברסיטת קייפטאון
קטגוריה:בעלי תואר דוקטור מאוניברסיטת סאסקס
קטגוריה:נכים יהודים
קטגוריה:אישים ממוצא יהודי-ליטאי
קטגוריה:דרום אפריקאים שנולדו ב-1935
לך מפה, יוניקורן!

**לך מפה, יוניקורן!** (באנגלית: **!Go Away, Unicorn**) היא סדרת הנפשה אמריקאית-קנדית, המבוססת על ספר בעל אותו שם מאת אמילי מולוק. הסדרה הופקה על ידי Sonar Entertainment בשיתוף עם Nelvana. 

העונה הראשונה של הסדרה שודרה לראשונה בקנדה בערוץ YTV החל מ-7 בספטמבר 2018 עד 8 ביוני 2019. בישראל העונה הראשונה של הסדרה שודרה לראשונה בערוץ דיסני החל מ-15 באוקטובר 2019 עד 24 ביולי 2020. לסדרה הופקה עונה אחת הכוללת 26 פרקים באורך 22 דקות, כאשר כל פרק מחולק לשני פרקים באורך 11 דקות. 

## תקציר העלילה
הסדרה עוקבת אחר אליס, ילדה צעירה, וחברה יוניקרון האנרגטי, אשר בכל פרק לומדים על ההבדלים ביניהם ועל החברות שלהם.

## דמויות
* **אליס** - ילדה בת 8
* **יוניקרון** - יוניקרון עליז ואנרגטי
* **אולי** - ילד הודי-קנדי
* **פיקסי** - ילדה יהודייה, עליזה ושמחה שאוהבת נצנצים ורודים 
* **הוגו** - אחיה התינוק של אליס
* **אמא** של אליס והוגו
* **אבא** של אליס והוגו

## מדבבים
בימוי הדיבוב העברי נעשה על ידי אפרת קרצמן, והופק על ידי עדי וולוצקי.

## שידור

## פרקים

## קישורים חיצוניים

* 

## הערות שוליים

קטגוריה:דיסני: סדרות טלוויזיה
קטגוריה:סדרות טלוויזיה המבוססות על ספרים
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:חד-קרן
קטגוריה:סדרות טלוויזיה אמריקאיות שעלו לשידור בשנת 2018
PCManFM

**PCManFM** (שם מלא: PCMan File Manager) הוא מנהל הקבצים של סביבות שולחן העבודה LXDE ו-LXQt.

## היסטוריה
מנהל קבצים זה פותח במקור על ידי הונג ג'ן יי (Hong Jen Yee), ממפתחי LXDE, במטרה להיות תחליף ליישומים דומים אחרים דוגמת ת'ונר או נאוטילוס.

בתחילת 2013 ניסה ג'ן יי לנסות להסב את התוכנה ל־Qt (היסב שכונה PCManFM-Qt) בשל קשיי תאימות וצריכה רבה של זיכרון כאשר התוכנה נכתבת ב 3+GTK, ושחרר גרסה ראשונית במרץ של אותה שנה. עם זאת, הוא הבהיר שגרסת Qt לא תחליף את גרסת +GTK, ושתי הגרסאות "יתקיימו האחת לצד השנייה". בעקבות ההסבה התוכנה מהווה נדבך עיקרי בסביבת שולחן העבודה LXQt.

## קישורים חיצוניים

* 

* דף התוכנה (בגרסת Qt) באתר GitHub

## הערות שוליים

קטגוריה:מנהלי קבצים
אלכסנדרה ונדרנוט

**אלכסנדרה ונדרנוט** (בצרפתית: **Alexandra Vandernoot**; נולדה ב-19 בספטמבר 1965) היא שחקנית בלגית.

## ביוגרפיה
ונדרנוט נולדה בבריסל לבלרינה היוגוסלבית-סרבית דוסנקה סיפניוס ולמנצח הבלגי אנדרה ונדרנוט.

היא למדה בקונסרבטוריון המלכותי של בריסל (Conservatoire royal de Bruxelles) ולאחר מכן החלה להופיע בתיאטרון.

היא אמא לשני ילדים.

## קריירה
ב-1991 הופיעה בתפקיד קטן בסרט "Les secrets professionnels du Dr Apfelglück", המורכב מחמישה סיפורים קצרים העוקבים אחר פסיכיאטר ומטופליו.

ב-1992 גילמה דוכסית בדרמה התקופתית "Le Souper".

ב-1994 שיחקה כתבת טלוויזיה צרפתייה בסרט האופנה האמריקאי משהו ללבוש.

ב-1998 שיחקה בסרט "Le Dîner de Cons" המבוסס על מחזה של פרנסיס ובר.

ב-2001 גילמה את אשתו לשעבר של דניאל אוטיי בסרט הקומדיה "לצאת מהארון".

ב-2007 שיחקה ב-"Ondes de choc", מיני סדרה שהופקה על ידי "France 3" העוקבת אחר תאונה במפעל כימי שאירעה בטולוז ב-2001. ב-2019–2021 שיחקה בסדרה של נטפליקס "עסק משפחתי". היא הופיעה גם במספר סדרות טלוויזיה נוספות.

## קישורים חיצוניים

קטגוריה:שחקניות קולנוע וטלוויזיה בלגיות
קטגוריה:ילידות 1965
קטגוריה:בלגים שנולדו ב-1965
בלינדה וילקס

**בלינדה וילקס** (באנגלית: **Belinda Wilkes**; נולדה בסטפורדשייר, אנגליה) היא אסטרופיזיקאית בריטית-אמריקאית. לשעבר מנהלת התכנית של טלסקופ החלל צ'נדרה במרכז הרווארד-סמית'סוניאן לאסטרופיזיקה .

## קורות חייה
וילקס נולדה בסטפורדשייר, אנגליה. בילדותה עברה עם הוריה לאלברינגטון שבשרופשייר. עם סיום בית הספר התיכון עברה לסקוטלנד שם למדה לתואר ראשון באוניברסיטת סנט אנדרוז. את הדוקטורט עשתה באוניברסיטת קיימברידג'. עם סיום הדוקטורט, ב-1982, עברה לארצות הברית, לטוסון אריזונה שם עשתה פוסט-דוקטורט.
ב-1984 עברה לקיימברידג' מסצ'וסטס.
## השכלה ומסלול מקצועי
תואר ראשון, בפיזיקה ואסטרונומיה, בהצטיינות, באוניברסיטת סנט אנדרוז בסקוטלנד - 1978. דוקטורט באסטרונומיה בג'זוס קולג' באוניברסיטת קיימברידג' - 1982. בשנים 1982–1984 עשתה פוסט-דוקטורט במצפה הכוכבים של אוניברסיטת אריזונה במסגרת מלגה של נאט"ו.

החל מ-1984 היא מועסקת במרכז הרווארד-סמית'סוניאן לאסטרופיזיקה בקיימברידג' מסצ'וסטס. בשנים 1990 עד 1995 הועסקה כמדענית בכירה במרכז המידע המדעי של טלסקופ הרנטגן ROSAT (ROSAT Science Data Center)). ב-2002 מונתה שם לתפקיד סגנית מנהלת תוכנית צ'נדרה the Chandra X-ray Center (CXC)). ב-2014 קודמה לתפקיד מנהלת התכנית.

## פעילותה המדעית

מחקריה של ויקס עוסקים ב:
* קוואזרים.
*גלקסיות שבמרכזן חור שחור על-מסיבי.
* מקורות האור החזקים ביותר ביקום.
## פרסומים
וילקס פרסמה 392 מאמרים מבוקרי עמיתים.

## תפקידים ואותות הוקרה
* עמיתת כבוד (Honorary Fellow) של ג'זוס קולג' (Jesus College) בקיימרידג' - 2016
* עמיתת החברה האסטרונומית המלכותית
* עמיתת "החברה הפילוסופית של קיימברידג'"
## קישורים חיצוניים
*  
* ויקס מרצה על פרויקט צ'נדרה 
* ויקס באתר ORCID 

## הערות שוליים

 

קטגוריה:אסטרופיזיקאיות
קטגוריה:בעלות תואר דוקטור מאוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:מדעניות בריטיות
קטגוריה:מדעניות אמריקאיות
קטגוריה:מדענים אמריקאים
קטגוריה:נשים זוכות פרסים: מדע וטכנולוגיה
קטגוריה:בריטיות שנולדו במאה ה-20
קטגוריה:בריטים שנולדו במאה ה-20
בן אילון

**בן אילון** (נולד ב-19 באוגוסט 1987) הוא מוזיקאי, מתופף ומפיק ישראלי, מחלוצי נגינת כלי הקשה וכלי מיתר מערב אפריקאיים בישראל, ומומחה למקצבים מסורתיים מסנגל.

## עבודה מוזיקלית
אילון התחיל את קריירת המוזיקה שלו כמתופף ג'אז. בגיל 18 החל ללמוד אצל סאבולה בנגורה, מורה ממוצא אפריקאי מגינאה קונקרי שחי בכרכור. בשל תקלה באשרת שהייה במהלך נסיעת לימודים לגמביה שבמערב אפריקה, הועבר לגבול עם סנגל, שם גילה את מסורת התופים הסנגלית והחליט להעמיק במחקר המקצבים המקומיים הנקראים Sabar.

ב-2010, אילון הכיר את Aly Ndiaye Rose, בנו של גדול מתופפי אפריקה Doudou Ndiaye Rose, וזה הפך למורהו הקרוב שהעביר לו את רזי התיפוף הסנגלי. בהשראת התיפוף הסנגלי המאופיין בנגינה מאסיבית על ידי קבוצות גדולות של מתופפים, פיתח אילון סגנון תיפוף-סולו חדשני תחת השם - One Man Tribe איתו מציג מקצבים וקומפוזיציות מסורתיות במופע יחיד. בשנת 2020, קיים אילון סיבוב הופעות סולו ראשון בסנגל. כתוצאה מסיבוב ההופעות, זכה לסיקור תקשורתי נרחב בסנגל שכלל הופעות בתוכניות טלוויזיה פופולריות ברשתות השידור RTS1 ו-TFM, אירוחים ברדיו, כתבות בעיתונים ושיתוף פעולה עם הזמר הסנגלי יוסו נ'דור.

כחלק מפעילותו בסנגל, הופיע בהתנדבות בבתי ספר של ילדים בעלי מוגבלויות ויתומים בשיתוף פעולה עם השגרירות הישראלית בדקאר. בינואר 2023 קיים סיבוב הופעות נוסף בסנגל שכלל שיתופי פעולה עם מוזיקאים מקומיים ועם בית הספר למחול Ecole Des Sables. במאי 2023 הוזמן על ידי Aly Ndiaye Rose להופיע יחד עם תזמורת המתופפים המשפחתית בקונצרט לזכרו של אב המשפחה Doudou Ndiaye Rose, קונצרט שהתקיים ב-Grand Theatre National De Dakar.

בנוסף, מנגן על כלי מיתר אפריקאי מדרום הסהרה הנקרא חאלאם (Xalam), איתו מלחין ומפיק מוזיקה מקורית בשיתוף פעולה עם זמרים מישראל וממערב אפריקה. בנוסף, עוסק בהוראת כלי הקשה בכיתות אמן בארץ ובעולם, בין השאר בבית ספר רימון למוזיקה.

## שיתופי פעולה
#### יוסי פיין ובן אילון
בשנים 2016-2019 חבר אילון למפיק והמוזיקאי הישראלי יוסי פיין. השניים יצרו פרויקט חדש הנקרא ׳מוזיקה מהמדבר הכחול׳ ואיתו הופיעו בפסטיבלים ומועדונים ברחבי אירופה, סין, ארצות הברית, קנדה וישראל.

#### שי בן צור
החל משנת 2019 ועד היום, בן מלווה את שי בן צור בהופעותיו בישראל. בהופעה זו בן מבצע מקצבים מראג׳אסטן על ידי שילוב תופים הודיים מסורתיים במערכת התופים האפריקאית שיצר. בצדמבר 2022 הופיעו יחד בהודו.

#### שיתופי פעולה נוספים
ריף כהן, אבי לייבוביץ’, בלאק גורו, אלון אולארצ'יק, רועי בן סירה, ענת כהן, יגאל מזרחי, שלום חנוך ומור קרבסי.

.Estas Tonne, Cheikh Lo, Khaira Arby, Amy Sacko, Bombino

## דיסקוגרפיה
#### סולו
* Xalam (2021) – לייבל: World Music Network

#### כשותף
* Blue Desert (2018) – עם יוסי פיין
* Blue Desert Live (2019) – עם יוסי פיין

#### קרדיטים כנגן ליווי
* Notes With Attachments (2021) – פינו פלדינו ובלייק מילס
* Kids (Against The Machine) (2021) – נגה ארז

## קישורים חיצוניים

*בן אילון באתר ג'אז חם
*
*
*

## הערות שוליים

קטגוריה:מתופפים ישראלים
קטגוריה:מוזיקאים ישראלים
קטגוריה:בוגרי תיכון אלון (רמת השרון)
קטגוריה:ישראלים שנולדו ב-1987
אברהם חודיין

ממוזער|375px|אברהם חודיין, קטע מתקרה ארמון טרויה
**אברהם חודיין** (בהולנדית: **Abraham Godijn**; 1655/56 – 1724) היה צייר פלמי, שאחרי שהייה באיטליה עבד תקופה כצייר חצר בפראג, שם יצר ציורי קיר בארוקיים מפוארים. בהמשך חזר לאנטוורפן.

## ביוגרפיה
הפרטים על חייו מועטים. אברהם חודיין נולד ככל הנראה בשנת 1655 או ב-1656 באנטוורפן, שם למד אצל הצייר הנדריק הרגרו. הוא הפך בשנת 1681 לחבר באחווה שהוקמה על ידי המסדר הישועי. זמן לא רב אחר כך נסע לאיטליה. עבודותיו התקבלו יפה ברומא, שם הפך לצייר החצר של האפיפיור וקיבל את התואר "צייר הוד מלכותו הקתולי".

הוא עבר לפראג בשנת 1690 שם עבד כצייר חצר עד שנת 1698. הוא קיבל חוזים לצייר פרסקו בארמון טרויה בפראג, שעליו עבד עם אחיו איזאק. הם היו חלק מקבוצת אמנים שעבדה בשנת 1687 עבור וונצל אלברט דוכס שטרנברג על קישוט ארמון טרויה בפראג. בקבוצה זו נכללו אמנים פלמיים כמו יוהאן בפטיסט בוטאט.
ממוזער|375x375 פיקסלים|אברהם חודיין, פרסקו בארמון טרויה בפראג, מקדש יאננוס|טקסט=
הוא תועד באנטוורפן בסביבות שנת 1711, שם הפך לחבר בגילדת לוקאס הקדוש באותה שנה. הוא הועסק בעיקר בעבודות של קישוט. הוא הצטרף בשנת 1716 לגילדת הרומאים באנטוורפן, שבה התנאי לחברות היה ביקור ברומא. הוא ויאן פיטר ואן ברדל הצעיר היו האמנים האחרונים שהפכו לחברים בגילדה. בשנת 1723 הוא הפך לדיקן הגילדה.

היו לו תלמידים רבים בפראג ובאנטוורפן, כשהבולט שבהם היה מרטן יוזף גֶרארץ.

התאריך המדויק ומקום מותו אינם ידועים.

## יצירתו
מעט מאוד מיצירותיו שרדו. הוא היה צייר של אירועים היסטוריים ועבודות קישוט.

עבודותיו הידועות ביותר הן הפרסקות שהוזמן לצייר על ידי הרוזן שטרנברג בחדר הראשי של טירת טרויה. הציורים שצייר בשנים 1691 עד 1697 בסיוע אחיו איזאק, נחשבים בין הדוגמאות הטובות ביותר לציור פרסקו בארוק בצפון אירופה. בפרסקו משתמשים באפקטים של אשליה ומספרים בצורה בולטת את ההיסטוריה של שושלת בית הבסבורג. העיצוב עוקב אחר הסכֵמה הבארוקית של סמליות ארכיטקטונית, שלפיה התקרה מציגה את העולם השמימי והקירות את העולם הארצי. התקרה מעוטרת ביצורים שמימיים שהיו כמגן על שטחי בית הבסבורג.
ממוזער|315x315 פיקסלים|אברהם חודיין, שבעת הסקרמנטים|טקסט=
מתחת למשטחים המעוקלים שמתחת לתקרה מצוירים מלאכים, העפים בין פריטים אדריכליים תלת־ממדיים המציגים סצנות מההיסטוריה של בית הבסבורג. הקירות מתארים את העולם היבשתי, כאשר אחת הסצנות על הקירות הקצרים יותר מציינת את ניצחונו של לאופולד הראשון, הקיסר הרומי הקדוש, על הטורקים. בסצנה אחת רואים את האפקט התלת־ממדי של טורקי נופל עם זרועותיו המושטות, בזמן שצלו משתקף בציור.

הקיר הארוך יותר מכיל פסלים או פסלונים של שליטי בית הבסבורג. בתוכנית הפרסקו השיג אברהם חודיין סינתזה מתוחכמת ומורכבת של ציור בדיוני של ארכיטקטורה וסצנות פיגורליות מלאות.

הוא צייר סדרה של שבעת הסקרמנטים למנזר סנט מרטין בפונטיז (קתדרלת פונטו).

## קישורים חיצוניים

## הערות שוליים

קטגוריה:ציירים פלמים
קטגוריה:ילידי 1655
קטגוריה:נפטרים ב-1724
Feels

**Feels** (בעברית: **מרגיש**) הוא סינגל שהוקלט על ידי הדי ג'יי והמפיק הסקוטי קלווין האריס, ביחד עם הזמרת-יוצרת האמריקאית קייטי פרי, פארל ויליאמס והראפר ביג שון. השיר יצא לאור ב-15 ביוני 2017, על ידי חברות התקליטים, קולומביה רקורדס וסוני מיוזיק אנטרטיינמנט.

עם יציאתו נכנס השיר אל המקום הראשון במצעד של מדיה פורסט.

## רקע וכתיבה
השיר נכתב על ידי קלווין האריס, קייטי פרי, פארל ויליאמס וביג שון והופק על ידי קלווין האריס. איגוד תעשיית ההקלטות הניו זילנדי העניק לשיר את תואר הפלטינה, על מכירות של למעלה מ-30,000 עותקים במדינה. בצרפת קיבל את תואר היהלום.

בסמוך לצאתו של השיר כסינגל, העלה אותו קלווין האריס לעמוד הספוטיפיי שלו.

## וידאו קליפ
ב-27 ביוני 2017, העלה קלווין האריס לערוץ היוטיוב שלו את הווידאו קליפ הרשמי של השיר. בקליפ מופיעים קייטי פרי, פארל ויליאמס, ביג שון וקלווין האריס. נכון למרץ 2020, מונה הצפיות של הקליפ עומד על למעלה מ-500 מיליון צפיות. הקליפ בוים על ידי אמיל נאוה.

באוגוסט באותה השנה, יצא הקליפ השני של השיר בו מופיעים כל הארבעה גם כן. הקליפ צבר למעלה מ-35 מיליון צפיות.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלווין האריס
קטגוריה:שירי קייטי פרי
קטגוריה:שירי פארל ויליאמס
קטגוריה:שירים באנגלית
קטגוריה:שירים שנכתבו על ידי סטארה
קטגוריה:שירים שנכתבו על ידי פארל ויליאמס
קטגוריה:שירים שנכתבו על ידי קייטי פרי
קטגוריה:שירים שנכתבו על ידי קלווין האריס
קטגוריה:שירים על רגשות
קטגוריה:שירי דיסקו
קטגוריה:שירי פאנק (Funk)
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בצרפת
קטגוריה:סינגלים בהוצאת סוני מיוזיק
קטגוריה:סינגלים בהוצאת קולומביה רקורדס
Playlist: The Very Best of Britney Spears

***Playlist: The Very Best of Britney Spears*** הוא אלבום האוסף הלא רשמי של זמרת הפופ האמריקאית בריטני ספירס. האלבום יצא לאור ב-6 בנובמבר 2012, על ידי חברת התקליטים לגאסי רקורדינגס.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בריטני ספירס
קטגוריה:אלבומי אוסף באנגלית
ספירס, בריטני
נשימה אחת (סרט)

**נשימה אחת** (ברוסית: **Один вдох**) הוא סרט ספורט רוסי בבימויה של ילנה חזנובה. הסרט מבוסס על עובדות בביוגרפיה של שיאנית ואלופת העולם בצלילה חופשית נטליה מולצ'נובה, שהקימה עם עמיתיה ברוסיה את בית הספר הבינלאומי הראשון לצלילה חופשית (בחסות הפדרציה הרוסית לצלילה חופשית) והפכה למחברת שיטות הוראה בצלילה חופשית.

הצילומים התרחשו בשנים 2018–2019 בשטח האקדמיה של המשרד למצבי חירום בעיר חימקי, סצנות צלילה צולמו בים הפתוח מול חופי מלטה. ב-7 בנובמבר 2019 הופיע הטריילר הרשמי לסרט. הקרנת הבכורה נערכה ב-5 במרץ 2020.

הסרט הופק בשיתוף פעולה עם קרן הקולנוע הרוסי ופורטל Ivi.ru.
## תקציר עלילת הסרט
לאחר נישואים לא מוצלחים וגירושין מבעלה, מרינה גורדייבה בת הארבעים יוצאת לחופשה לים, אחרי שעבדה בעבודה שלא נהנתה בה. היא פוגשת את המציל איגנט, הפותח לה את עולם הצלילה החופשית, עולם חופשי אך גם מסכן חיים: עליה לעצור את נשימתה ולצלול לעולם התת-ימי, שם האויבים היחידים הם הפחדים שלה.
## שחקנים ודמויות
* ויקטוריה איסאקובה - מרינה גורדייבה
* מקסים סוחאנוב - ואדים בטיארוב
* ולדימיר יאגליץ' - איגנט
* מאשה סוריקובה - בתו של איגנט
* יליזבטה חמלבסקאיה - נסטיה, צוללנית
## קישורים חיצוניים

* "נשימה אחת", באתר kinopoisk.ru
## הערות שוליים

קטגוריה:סרטי דרמה רוסיים
קטגוריה:סרטי ספורט רוסיים
קטגוריה:סרטים ברוסית
אייזוצ'י

בשפה היפנית **אַיְזוּצִ'י** (ביפנית: **相槌** או **あいづち**) הן קריאות ביניים תכופות במהלך שיחה, המציינות שהמאזין מעניק תשומת לב למי שמדבר, ומבין אותו. מטרת האייזוצ'י היא להרגיע את הדובר, ולהראות שהמאזין פעיל ומעורב בדיון.

מילות אייזוצ'י מובנות לעיתים קרובות באופן שגוי על ידי דוברים לא מקומיים כהבנה מלאה או כהסכמה של המקשיב למה שנאמר, אף על פי שבפועל הן אינן מביעות הסכמה.

### דוגמאות לאייזוצ'י
* hai, ee, או un (כן, בדרגות שונות של רשמיות)
* sō desu ne (אני מבין)
* sō desu ka (האם זה כך? באמת?)
* hontō, hontō ni, maji, או (ב-קנסאי) honma (באמת)
* naruhodo (אני מבין, זה נכון)
* הנהון

מילים בעלות משמעות דומה בעברית הן "כן", "אוקיי", "באמת?", "אה-הא", "אני מבין/מבינה", "אה", "ואללה" ועוד.

מילות האייזוצ'י יכולות גם ללבוש צורה של "שאלות הד", הכוללות שם עצם בתוספת "desu ka". לאחר שדובר א' שואל שאלה, דובר ב' עשוי לחזור על שם עצם מרכזי מתוך דבריו של א' ובעקבותיו "desu ka", כדי לאשר על מה דיבר דובר א', או פשוט כדי לשמור על תקשורת פתוחה בזמן שדובר ב' חושב על תשובה. צורה דומה בעברית תהיה עם הביטוי "..., אתה אומר?", למשל: "אז קניתי את המכונית החדשה הזו"; תשובה: "מכונית, אתה אומר?"..
## לקריאה נוספת

De Mente, Boye. (2011). *Japan's Cultural Code Words : 233 Key Terms That Explain the Attitudes and Behavior of the Japanese*. Rutland, Vermont: Tuttle Publishing.


## הערות שוליים

קטגוריה:פרגמטיקה
קטגוריה:יפנית
מדנין (מחוז)

**מדנין** (בערבית: **مدنين**) הוא אחד מעשרים וארבעה המחוזות של תוניסיה.

## גאוגרפיה
המחוז כולל את רצועת החוף הדרומית-מזרחית ביותר בתוניסיה. שטח המחוז 9167 קמ"ר. במחוז חיה אוכלוסייה של 479,520. בירת המחוז היא מדנין. המחוז כולל את האי הגדול בתוניסיה, ג'רבה, המחובר בגשר, ובו כרבע מכלל אוכלוסיית המחוז, ושדה תעופה משלו.

המחוז משתרע בשני קצוות מהחוף לכיוון פנים הארץ, כאשר הקיצונית שבהם נכנסת לעומק של עד 60 קילומטר מהחוף, בצד השני לעבר טטאוניה המרחק מצטמצם לכדי 30 קילומטר. בקצה הצפוני המחוז גובל במחוז קבילי וכוללת חלק ממדרון ארוך המשתרע מדרום מחוז גאבס (סמוך לעיר מדנין בצפון) ועד מעבר לטריפולי שבלוב ומנוקד ביישובים. כמות המשקעים נמוכה ואלו יורדים בעיקר בין אוקטובר לינואר, עיקר המשקעים יורדים בצפון הרחוק של המחוז ובאזור הגבעה המערבית. יישובים עיקריים במחוז הם יישובים הקשורים לנמלים, לתיירות, לדייג, ולחקלאות באזורים פוריים יותר בין צפון מזרח המחוז עד המדבר.

## חטיבות מנהליות
המחוז מחולק לתשע נפות (עם אוכלוסיותיהן במפקד 2004):
* מדנין נורד (48,102)
* מדנין סוד (48,087)
* בני קדח (28,586)
* בן גרדאן (70,907)
* זרזיס (73,549)
* ג'רבה חופט סוק (64,919)
* ג'רבה מידון (50,459)
* ג'רבה אג'ים (24,166)
* סידי מכלולף (23,728)

## קישורים חיצוניים

קטגוריה:תוניסיה: מחוזות
גרייהאונד (סרט)

**גרייהאונד** (באנגלית: **Greyhound**) הוא סרט מלחמה אמריקאי משנת 2020 בבימויו של אהרון שניידר ובכיכובו של טום הנקס, המשמש גם כתסריטאי ומפיק. הסרט מבוסס על הרומן משנת 1955 "השומרוני הטוב" מאת ק.ס. פורסטר. כמו כן מככבים בסרט סטיבן גרהאם, רוב מורגן ואליזבת שו. הסרט עוקב אחר מפקד בחיל הים האמריקני במשימתו הראשונה בנקודת האמצע של מלחמת העולם השנייה במהלך המערכה האטלנטית, כשהוא מוביל את קבוצת הליווי הרב-לאומית שלו כשהם מגנים על שיירת אוניות סוחר כשצוללות גרמניות תוקפות אותם. חלק מהצילומים לסרט נערכו על סיפון ה-USS Kidd, ספינת מוזיאון של המשחתת "Fletcher" מימי מלחמת העולם השנייה בבאטון רוז', לואיזיאנה. הספינה מהווה אנדרטה מקומית חשובה ואטרקציה תיירותית.

הסרט תוכנן לצאת לאקרנים בארצות הברית ב-12 ביוני 2020, על ידי Sony Pictures Releasing, אך בעקבות התפרצות נגיף הקורונה בארצות הברית הסרט נמכר לאפל TV פלוס ויצא לאור דיגיטלית ב-10 ביולי 2020.

## תקציר העלילה
בימיה הראשונים של מעורבותה של ארצות הברית במלחמת העולם השנייה, שיירה בינלאומית של 37 אוניות בעלות הברית, בראשות המפקד ארנסט קראוזה, חוצה את צפון האוקיינוס האטלנטי הבוגדני תוך שהם נרדפים על ידי צוללות U גרמניות. הסרט מתמקד בקראוזה, קצין קרייריסט שקיבל סוף סוף פיקוד על המשחתת USS *KEELING* (קוד רדיו 'גרייהאונד'). שלא כמו הגיבור האבטיפוסי, עליו להילחם בספקותיו ובשדים האישיים שלו כדי להיות מנהיג אפקטיבי לכפופים לו.

## שחקנים ודמויות
* טום הנקס כמפקד ארנסט קראוזה
* אליזבת שו כאווה קראוזה
* מנואל גרסיה-רולפו
* סטיבן גראהם
* רוב מורגן
* קארל גלוסמן
* טום בריטני - סגן ווטסון
* ג'וזף פוליקין
* דווין דרויד כוואלאס
* מקסימיליאן אוסינסקי כ"נשר"
* גרייסון ראסל כמלח מספר 1
* דייב דייוויס
* מיכאל בנץ
* טרוויס פרזבילסקי כדוסון

## הפקה
העבודה על הסרט הוכרזה בספטמבר 2016 עם טום הנקס ככותב התסריט על משחתת הצי האמריקאי בתקופת מלחמת העולם השנייה. הוכרז גם כי הנקס יככב בסרט. בפברואר 2017 הובא אהרון שניידר לתפקיד הבמאי כאשר סרטי סוני רכשה את זכויות ההפצה.

ההכנות לצילומים יצאו לדרך בינואר 2018 בלב ים על סיפונה של "HMCS מונטריאול", פריגטה של הצי המלכותי הקנדי. במרץ 2018 לוהקו סטיבן גרהאם, אליזבת שו, רוב מורגן, קארל גלוסמן ומנואל גרסיה-רולפו והצילומים החלו בלואיזיאנה, כולל על סיפון המשחתת USS Kidd בבאטון רוז'.

## הפצה
הסרט היה מתוכנן לצאת לאקרנים בארצות הברית ב-22 במרץ 2020. הקרנת הבכורה נדחתה ל-8 במאי 2020 , ואז ל-12 ביוני 2020. בעקבות התפרצות נגיף הקורונה בארצות הברית הסרט נמכר לאפל TV פלוס.

## קישורים חיצוניים
* 

#### ביקורות
* 
* 
* 
* 

## הערות שוליים

קטגוריה:סרטי קולומביה
קטגוריה:סרטים באנגלית
קטגוריה:סרטים שלא יצאו לאקרנים בעקבות מגפת הקורונה
קטגוריה:אפל TV פלוס: סרטים
קטגוריה:סרטים שצולמו בלואיזיאנה
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטים המבוססים על רומנים בריטיים